تېرو ۲۴ ساعتونو کې د سرې میاشتې د فعالیتونو خبرونه: کابل: د ام ټی ان مخابراتی شرکت له لوری افغانی سرې میاشتې ته په بغلان او تخار ولایتونو کې د وروستیو سېلابونو له امله د زیانمنو شویو هېوادوالو د لاسنیوی په موخه پینځه میلیونه افغانۍ نغدی مرسته وسپارل شوه. ترکیه/ استانبول: د افغانی سرې میاشتې مرستیال الحاج ملا نورالدین ترابی او ورسره مل پلاوی د ١٧ بشرپاله او خیریه بنسټونو د مسٸولینو سره د اړمنو او پېښځپلو افغانانو د لاسنیوی او د بشری مرستو د جلب په موخه ناسته ترسره کړه. بلخ: له لسو داخلی مشمولینو کورنیو سره د کور د اړتیا وړ ۲۳ قلمه مختلف النوعه غیر خوراکی توکو مرسته ترسره شوه. میدان وردګ: * ښوونیز مرکز کې د کمپیوټر برخې له ۳۵ تنه زده کوونکو څخه آزموینه واخیستل شوه. * د ولایتی مجامع د غړو ترمنځ درې میاشتنۍ غونډه ترسره شوه. ارزګان: ښوونیز مرکز کې ۳۵ تنه زده کوونکو ته د سرې میاشتې د پېژندنې په موخه نشراتی غونډه ترسره شوه.